ஜெகசிற்பியன்
{{தகவற்சட்டம் நபர்
 |name = ஜெகசிற்பியன்
 |image = Jekasirpiyan.jpg
 |caption = 
 |birth_name = பாலையன் 
 |birth_date ={{birth date|1925|06|19|df=yes}}
 |birth_place = [[மயிலாடுதுறை]], [[தமிழ்நாடு]], [[இந்தியா]]
 |death_date = {{Death date and age|1978|5|26|1925|06|19}}
 |death_place = 
 |death_cause =
 |residence = 
 |nationality = 
 |other_names =
 |known_for = புனைகதை எழுத்தாளர்
 |education =
 |employer =
 | occupation = 
 | title =
 | religion= 
 | spouse= தவசீலி 
 |children= 3 மகள்கள்
 |parents= பொன்னப்பா - எலிசபெத்
 |speciality=
 |relatives=
 |signature =
 |website=
 |}}
 '''ஜெகசிற்பியன்''' (19 சூன் 1925 – 26 மே 1978) [[தமிழ்நாடு|தமிழ் நாட்டின்]] புனைகதை எழுத்தாளர்களில் ஒருவர்.
 
 == வாழ்க்கைக் குறிப்பு ==
 [[மயிலாடுதுறை]]யில், பொன்னப்பா - எலிசபெத் ஆகியோருக்குப் பிறந்தவர் ஜெகசிற்பியன். இவரது இயற்பெயர் பாலையன்.&lt;ref name=dm/&gt; தொழிற்கல்வி நிலையத்தில் பயிற்சி பெற்று, சென்னை ஓவியக் கல்லூரியில் ஓவியம் கற்றார்.&lt;ref name=dm/&gt; 1939-இல் &quot;நல்லாயன்' என்ற இதழில், இவரது முதல் கதை வெளிவந்தது.&lt;ref name=dm/&gt; பாலையா, தஞ்சை ஜெர்வாஸ், மாயவரம், பின்னர் ஜெகசிற்பியன் என்ற பெயர்களில் இவர் எழுதினார். பல்வேறு இதழ்களில் அவரது சிறுகதைகள் வெளிவந்தன. கவியோகி [[சுத்தானந்த பாரதியார்]], தன்னுடைய புதினம் ஒன்றில் [[வில்லியம் சேக்சுபியர்|சேக்சுபியரை]] 'செகப்ரியர்' என்று பெயரிட்டிருந்தார். இப்பெயரின் தாக்கத்தால், பாலையன், 'ஜெகசிற்பியன்' என்ற பெயரைத் தனது புனைப்பெயராக்கிக் கொண்டார்.&lt;ref name=dm/&gt;
 
 1948-இல் இவர், &quot;ஏழையின் பரிசு&quot; என்ற தனது முதலாவது முதல் புதினத்தை எழுதினார். 'காதம்பரி' என்ற மாத இதழ் நடத்திய போட்டியில், &quot;கொம்புத் தேன்&quot; என்ற இவரது குறும் புதினம் முதல் பரிசைப் பெற்றது. [[புதுமைப்பித்தன்]], இக்கதையைப் பரிசுக்காகத் தேர்ந்தெடுத்தார். 1957-இல் [[ஆனந்த விகடன்]] நடத்திய வெள்ளி விழாப் போட்டியில் இவருடைய &quot;திருச்சிற்றம்பலம்&quot; என்ற வரலாற்றுப் புதினமும், 'நரிக்குறத்தி' என்ற சிறுகதையும் முதல் பரிசுகள் பெற்றன.&lt;ref name=dm/&gt;
 
 1958-இல் அவருடைய &quot;அக்கினி வீணை&quot; என்ற சிறுகதைத் தொகுதி, 17 சிறுகதைகள் கொண்ட தொகுப்பாக வெளிவந்தது. அவரின் 154 சிறுகதைகள், 12 தொகுதிகளாகவும், இரு குறுநாவல்களும், இரு தொகுதிகளாகவும் மொத்தம் பதினான்கு தொகுதிகள் வெளிவந்துள்ளன. இவற்றுள் முப்பது சிறுகதைகளும், குறுநாவல்களும், ஆங்கிலம், [[இடாய்ச்சு மொழி|இடாய்ச்சு]], இந்தி, கன்னடம் ஆகிய மொழிகளில் மொழி பெயர்க்கப்பட்டிருக்கின்றன. 'பாரத புத்திரன்' சிறுகதைத் தொகுதிக்கு, தமிழ் வளர்ச்சித் துறை (1979-1981) பரிசளித்துச் சிறப்பித்தது.&lt;ref name=dm/&gt; வானொலிக்காகப் பல நாடகங்களையும் எழுதியுள்ளார். [[கொஞ்சும் சலங்கை]] திரைப்படத்திற்கு உரையாடலை எழுதியவர் ஜெகசிற்பியன்.
 
 கொம்புத்தேன், தேவ தரிசனம், மண்ணின் குரல், ஜீவகீதம், மோக மந்திரம், ஞானக்குயில் உட்பட 16 சமூகப் புதினங்களை எழுதியிருக்கிறார். இவற்றில் பெரும்பாலானவை, பத்திரிகைகளில் தொடராக வெளிவந்து, நூல் வடிவம் பெற்றன. [[தமிழ் நேசன் (மலேசிய இதழ்)|தமிழ் நேசன்]] என்ற மலேசியத் தினசரியில், அவர் எழுதிய 'மண்ணின் குரல்' சமூகப் புதினம், தனி நூலாக வெளியானது.
 
 'ஜீவகீதம்' தொடர் புதினத்தை, 1965 சனவரி 17 முதல் [[கல்கி (இதழ்)|கல்கி]] இதழில் அவர் எழுதினார். இப்புதினம், பதின்மூன்று இந்திய மொழிகளில் மொழிபெயர்க்கப்பட்டது.
 
 [[சென்னைப் பல்கலைக்கழகம்|சென்னைப் பல்கலைக்கழக]]ப் புகுமுக வகுப்பு, உயர்நிலைப் பள்ளிக் கல்வி ஆகியவற்றில், தமிழ்ப்பாட நூல்களில், 'அவன் வருவான்', 'நொண்டிப் பிள்ளையார்' ஆகிய சிறுகதைகள், பாடமாக வைக்கப்பெற்றன. [[மதுரைக் காமராசர் பல்கலைக்கழகம்]], முதுகை (எம்.ஏ.) வகுப்பிற்கு 'ஆலவாயழகன்' என்ற வரலாற்றுப் புதினத்தையும், 'நடை ஓவியம்' என்ற ஓரங்க நாடகத் தொகுப்பையும் பாடநூல்களாக வைத்தது. அண்ணாமலைப் பல்கலைக் கழகத் தமிழ் முதுகலை வகுப்பில், ஜெகசிற்பியன் சிறுகதைகள், வரலாற்றுப் புதினங்கள் பற்றிய ஆய்வையும், அமெரிக்க பிலடெல்பியாவின் [[பென்சில்வேனியா பல்கலைக்கழகம்]], தெற்காசிய மொழியியல் ஆராய்ச்சிப் பிரிவைச் சேர்ந்த திராவிட மொழிகள் ஆராய்ச்சித் துறையினர், 'ஜெகசிற்பியன் சிறுகதைகள்' சமூகப் புதினங்கள் பற்றி ஆராய்ச்சி செய்துள்ளனர். இவற்றை விட, பல்கலைக்கழகங்களில், இவரின் நூல்களைப் பலர் மேற்பட்டப் படிப்புக்கு ஆய்ந்துள்ளனர்.
 
 [[இங்கிலாந்து|இங்கிலாந்தின்]] கேம்பிரிட்ஜ், இண்டர்நேஷனல் பயோ கிராபிக்ஸ் சென்டர், தனது ''சர்வதேச எழுத்தாளர்கள், ஆசிரியர்கள்- யார் எவர்?'' நூலின் எட்டாம் பதிப்பில், அவரது வாழ்க்கைக் குறிப்பை வெளியிட்டுள்ளனர்.
 
 == மறைவு ==
 இவரது 'ஊமத்தைப் பூக்கள்' என்ற சமூகப் புதினம் [[குமுதம் (இதழ்)|குமுதம்]] இதழில் தொடராக வெளிவரத் தொடங்கிய சில வாரங்களில், 1978 மே 26-ஆம் தேதி ஜெகசிற்பியன் காலமானார். இவருக்கு மனைவி தவசீலி, மற்றும் மூன்று மகள்கள் உள்ளனர். இவரது மறைவுக்குப் பிறகு தமிழ் எழுத்தாளர் சங்கத்தின் சார்பில் 'திரு.வி.க. பரிசு' மற்றும் ரூ. 5000 தமிழக அரசால் ஜெகசிற்பியன் குடும்பத்துக்கு  வழங்கப்பட்டது.&lt;ref name=dm&gt;{{cite web |url= https://www.dinamani.com/weekly-supplements/tamilmani/2011/jan/02/%E0%AE%8E%E0%AE%B4%E0%AF%81%E0%AE%A4%E0%AF%8D%E0%AE%A4%E0%AF%81%E0%AE%B2%E0%AE%95%E0%AE%9A%E0%AF%8D-%E0%AE%9A%E0%AE%BF%E0%AE%B1%E0%AF%8D%E0%AE%AA%E0%AE%BF-%E0%AE%9C%E0%AF%86%E0%AE%95%E0%AE%9A%E0%AE%BF%E0%AE%B1%E0%AF%8D%E0%AE%AA%E0%AE%BF%E0%AE%AF%E0%AE%A9%E0%AF%8D-291656.html |title= &quot;எழுத்துலகச் சிற்பி' ஜெகசிற்பியன் |author= கலைமாமணி விக்கிரமன் |author-link= விக்கிரமன் |date= 20-09-2012 |publisher= [[தினமணி]] |archive-url= https://archive.today/20200330084639/https://www.dinamani.com/weekly-supplements/tamilmani/2011/jan/02/%E0%AE%8E%E0%AE%B4%E0%AF%81%E0%AE%A4%E0%AF%8D%E0%AE%A4%E0%AF%81%E0%AE%B2%E0%AE%95%E0%AE%9A%E0%AF%8D-%E0%AE%9A%E0%AE%BF%E0%AE%B1%E0%AF%8D%E0%AE%AA%E0%AE%BF-%E0%AE%9C%E0%AF%86%E0%AE%95%E0%AE%9A%E0%AE%BF%E0%AE%B1%E0%AF%8D%E0%AE%AA%E0%AE%BF%E0%AE%AF%E0%AE%A9%E0%AF%8D-291656.html?fbclid=IwAR2zXJ_tMNA9tWOqL-Te8JpbCKXMp47R06dZpNZv9ZlAHhcRLUPqOiYfCMo |archive-date= 2020-03-30 |access-date= 2020-03-30 |url-status= live }}&lt;/ref&gt;
 
 == வெளியான ஜெகசிற்பியனின் படைப்புக்கள் சில ==
 === சிறுகதைத் தொகுதிகள் ===
  
 *அக்கினி வீணை (1958)
 *ஊமைக்குயில் (1960)
 *நொண்டிப் பிள்ளையர் (1961)
 *நரிக்குறத்தி (1962)
 *ஞானக்கன்று (1963)
 *ஒரு நாளும் முப்பது வருடங்களும் (இரு குறுநாவல்கள்; 1962)
 *இன்ப அரும்பு (1964)
 *காகித நட்சத்திரம் (1966)
 *கடிகாரச் சித்தர் (1967)
 *மதுரபாவம் (1967)
 *நிழலின் கற்பு (1969)
 *அஜநயனம் (1972)
 *ஒரு பாரதபுத்திரன் (1974)
 
 === சமூக நாவல்கள் ===
 *ஏழ்மையின் பரிசு (1948)
 *சாவின் முத்தம் (1949)
 *கொம்புத் தேன் (1951)
 *தேவதரிசனம் (1962)
 *மண்ணின் குரல் (1964)
 *ஜீவகீதம் (1966)
 *காவல் தெய்வம் (1967)
 *மோகமந்திரம் (1973)
 *ஞானக்குயில் (1973)
 *கிளிஞ்சல் கோபுரம் (1977)
 *ஆறாவது தாகம் (1977)
 *காணக் கிடைக்காத தங்கம் (1977)
 *இனிய நெஞ்சம் (1978)
 *சொர்க்கத்தின் நிழல் (1978)
 *இன்று போய் நாளை வரும் (1979)
 *இந்திர தனுசு (1979)
 
 === வரலாற்று நாவல்கள் ===
 *மதுராந்தகி (1955)
 *நந்திவர்மன் காதலி (1958)
 *நாயகி நற்சோணை (1959)
 *லவாயழகன் (1960)
 *மகரயாழ் மங்கை (1961)
 *மாறம்பாவை (1964)
 *பத்தினிக் கோட்டம் (பாகம் 1; 1964)
 *பத்தினிக் கோட்டம் (பாகம் 2; 1976)
 *சந்தனத் திலகம் (1969)
 *திருச்சிற்றம்பலம் (1974) - 1958ஆம் ஆண்டில் ஆனந்தவிகடனில் வெளிவந்த தொடர் 
 *கோமகள் கோவளை (1976)
 
 == மேற்கோள்கள் ==
 {{Reflist}}
 
 [[பகுப்பு:1925 பிறப்புகள்]]
 [[பகுப்பு:1978 இறப்புகள்]]
 [[பகுப்பு:தமிழக எழுத்தாளர்கள்]]